கேள்வி: காட் ஆஃப் வார்: அசென்ஷன் பற்றி தகவல் சொல்.
பதில்: ''காட் ஆஃப் வார்: அசென்ஷன்'' (''God of War: Ascension)'' என்பது சாண்டா மோனிகா ஸ்டுடியோவால் உருவாக்கப்பட்டு சோனி கம்ப்யூட்டர் என்டர்டெயின்மென்ட் நிறுவனத்தால் வெளியிடப்பட்ட மெய்நிகர் ஒளிப்படக்கருவி அமைப்பு அதிரடி-சாகச நிகழ்பட விளையாட்டு ஆகும். பிளேஸ்டேசன் 3 (பிஎஸ் 3) கன்சோலுக்காக இந்த விளையாட்டு முதலில் மார்ச் 12, 2013 அன்று வெளியிடப்பட்டது. அது காட் ஆஃப் வார் (ஒப்போலை உரிமை) விளையாட்டுத் தொடரின் எழாவது பதிப்பு ஆகும். கிரேக்க புராணங்களில் உள்ள பழிதீர்க்கும் கதையினை அடிப்படையாகக் கொண்டது.பன்னிரு ஒலிம்பியர்கள் சேவை செய்யும் எசுபார்த்தா வீரரான கதாநாயகன் க்ராடோஸை இந்த விளையாட்டினை விளையாடும் வீரர் கட்டுப்படுத்தும் வகையில் இது அமைக்கப்பட்டுள்ளது.கிராடோசினைக் எராஸ் குழப்பமுறச் செய்து அவரின் மனைவிமற்றும் குழந்தைகளைக் கொலை செய்கிறார்இந்த துயரத்திற்கு பதிலளிக்கும் விதமாக, கிராடோஸ் ஏரெஸை கைவிட்டு, கடவுளுக்கு அளித்த இரத்த உறுதிமொழியை மீறுகிறார். எனவே க்ராடோஸ் சிறையில் அடைக்கப்பட்டு சித்திரவதை செய்யப்பட்டார், அங்கு ஆர்கோஸ் என்பவர் உதவியுடன் இவர் சிறையில் இருந்து தப்பிச் செல்கிறார்.
கேள்வி: காட் ஆஃப் வார்: அசென்ஷன் - பாராட்டுகள் பற்றி தகவல் சொல்.
பதில்: முந்தைய பதிப்புகளைப் போலல்லாமல், ''காட் ஆஃப் வார்: அசென்ஷன்'' எந்த விருதுகளையும் வென்றதில்லை, ஆனால் இது பல ஊடகங்களால் E3 2012 விருது வகைகளில் சிறந்த விளையாட்டிற்கான விருதுக்குப் பரிந்துரைக்கப்பட்டது. இந்த பரிந்துரைகளில் கேம் ராண்டிலின் சிறந்த அதிரடி / சாதனை மற்றும் பல நபர்கள் சேர்ந்து விளையாடும் விளையாட்டு விருது , சிறந்த பிஎஸ் 3 கேம் ஆகிய விருதுகளுக்குப் பரிந்துரை செய்யப்பட்டது. மேலும் ஜி 4 விருதுகளில் சிறந்த அதிரடி / சாதனை விளையாட்டுக்கு பரிந்துரை செய்யபட்டது. இந்த விளையாட்டு 2013 கோல்டன் ஜாய்ஸ்டிக் விருதுகளில் சிறந்த காட்சி வடிவமைப்புக்கு பரிந்துரைக்கப்பட்டதாகும் . 2014 ரைட்டர்ஸ் கில்ட் ஆஃப் அமெரிக்கா நிகழ்பட விருதுகளில் சிறந்த எழுத்து வடிவத்திற்கான விருதுக்குப் பரிந்துரை ஆனது. மற்றும் 2014 ஆம் ஆண்டில் டைஸ் உச்சிமாநாட்டின் போது, ஒலி வடிவமைப்பிற்கான அகாடமி ஆஃப் இன்டராக்டிவ் ஆர்ட்ஸ் அண்ட் சயின்சஸ் விருதுக்கு பரிந்துரைக்கப்பட்டது .